‘ASIMAR’ขอเสมอตัวเข้มลูกค้าไม่ทำหนี้เสีย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ASIMAR ขอแก้มือ ปีนี้ปิดงบเสมอตัว ไม่ขาดทุนซ้ำรอยสำรองหนี้เหมือนปีก่อน บอร์ดคุมเข้มเครดิตลูกค้า ธุรกิจฟื้นตุนงานต่อเรือ 3 ลำ รับรายได้ครึ่งปีหลัง 50%
นายนณณ์ ผาณิตวงศ์ กรรมการบริหาร บริษัท เอเชียน มารีน เซอร์วิสส์ (ASIMAR) เปิดเผยว่า ในปี 2553 คาดว่าผลประกอบการจะออกมาเสมอตัวหรืออาจจะมีกำไรเล็กน้อย หลังจากปีก่อนขาดทุนถึง 71 ล้านบาท แม้ไตรมาสแรกจะมีขาดทุน 25 ล้านบาทก็ตาม 
ปีนี้ทางคณะกรรมการบริษัท (บอร์ด) มอบนโยบายเรื่องการตรวจสอบฐานะการเงินของลูกค้าที่เข้มงวดขึ้นโดยเฉพาะลูกค้าใหม่ต่างชาติ เพื่อไม่ให้เกิดปัญหาอย่างปีที่แล้วที่บริษัทต้องขาดทุนจากการตั้งสำรองหนี้สูญกว่า 100 ล้านบาท จากกรณีที่ลูกค้าผิดนัดชำระ ซึ่งตั้งแต่ ต้นปีลูกค้าก็มีการชำระคืนมากขึ้น ทำให้ทยอยนำสำรองกลับมาเป็นกำไรได้ 
“ลูกค้าที่ผิดนัดชำระส่วนใหญ่เป็นลูกค้าเก่าที่ใช้บริการมานาน แต่ ก็เข้าใจปัญหาเขาว่าปีก่อนเศรษฐกิจแย่จริงทำให้ธุรกิจต้องสะดุด ปีนี้เราต้องเข้มงวดมากขึ้นและมีกรอบการอนุมัติสินเชื่อที่ชัดเจน ว่าระดับไหนจะต้องรายงานให้ผู้บริหารหรือคณะกรรมการทราบ” นายนณณ์ กล่าว 
สำหรับแนวโน้มผลประกอบการครึ่งปีหลังจะออกมาดีกว่าครึ่งปีแรก แต่เป้ารายได้ปีนี้อาจลดลงกว่าที่คาดไว้ต้นปี 1,000 ล้านบาท เหลือเพียง 800 ล้านบาท โดยปีก่อนทำได้ 358 ล้านบาท เพราะลูกค้าเดิมคือ บริษัท การ์ตี้ ของอินเดีย ได้เลื่อนการต่อเรือ 1 ลำไปก่อน หลังต่อเรือแล้ว 2 ลำ
บริษัทเพิ่งได้งานประมูลต่อเรือใหม่ 3 ลำ คือ ต่อเรือแท่นขุดเจาะน้ำมันให้กับลูกค้าตะวันออกกลาง 1 ลำ มูลค่า 500600 ล้านบาท และต่อเรือให้กับการท่าเรือแห่งประเทศไทยอีก 2 ลำ มูลค่า 500600 ล้านบาท ซึ่งทั้งสามลำนี้จะทยอยรับรู้รายได้ไตรมาส 34 ประมาณ 4050% ส่วนที่เหลือรอรับรู้ปีหน้า นอกจากนี้บริษัทจะพยายามปรับกลยุทธ์เพื่อดึงลูกค้าต่างประเทศกลับ มาให้อยู่ในระดับเท่าปี 2550